Diari Oficial de la Generalitat Valenciana


Sumari del DOGV 4626, del 10-11-2003 (2003/11219)

ACORD de 25 de juliol de 2003 de la Comissió Territorial d'Urbanisme d'Alacant, que fa referència a la modificació puntual del Pla General de Teulada a la partida Tabaira (sòl urbà).
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4626

Data del DOGV
:   10-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11536


Data del document
:   25-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Teulada
    * pla d'urbanisme

ACORD de 25 de juliol de 2003 de la Comissió Territorial d'Urbanisme d'Alacant, que fa referència a la modificació puntual del Pla General de Teulada a la partida Tabaira (sòl urbà). [2003/X11712]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer. L'expedient de modificació es va sotmetre a informació pública durant un mes per mitjà d'acord del Ple de l'Ajuntament en la sessió del 6 d'abril de 2001, anunciat en el DOGV núm. 4004, de 22 de maig de 2001, i en el diari Información, de 17 de maig de 2001. Després del pertinent període d'exposició pública, en què no s'hi van presentar al·legacions, va ser aprovat provisionalment pel mateix òrgan el 7 de novembre de 2002.
  
La Comissió Territorial d'Urbanisme, en la sessió del dia 11 de març de 2003, va adoptar, entre altres, l'acord de suspendre la modificació puntual del Pla General de Teulada a la partida Tabaira (sòl urbà) fins que s'esmenaren les condicions indicades en aquest.
  
L'Ajuntament remet nova documentació aprovada per acord plenari de 9 de maig de 2003.
  
Segon. La documentació està integrada per memòria informativa i justificativa, documentació gràfica descriptiva de les modificacions i plànols del Pla general modificats per la refosa.
  
Tercer. L'objecte del present expedient és possibilitar la construcció d'un complex assistencial per a la tercera edat de titularitat privada en sòl urbà, a la urbanització Tabaira del tipus ciutat jardí i que el Pla General qualifica com a zona d'ordenació urbanística: Zona 2: residencial unifamiliar.
  
La proposta proposa el canvi de qualificació de 13.286 m² distribuïts en dues illes separades pel carrer de Cullera. El sostre edificable és 11.006 m3 en la parcel·la subzona 4.1, equivalents a 3.742 m² de sostre, i 356 m3 en la zona verda privada d'ús esportiu, equivalent a 121 m² de sostre.
  
Quart. Durant la tramitació de l'expedient s'han formulat consultes o formalitzat acords, en particular amb les administracions, les competències i béns demanials de les quals, podien resultar afectats, i consta en l'expedient el següent:
  
Informe de la Direcció General de Comerç i Consum, de la Conselleria d'Indústria, Comerç i Energia, rebut el 24 de març de 2003, en el qual s'indica que ?no escau interposar cap objecció al projecte presentat, dirigit a la instal·lació d'equipament assistencial, en tant que aquest, en la seua aprovació definitiva no sofrisca alteracions que puguen afectar els fins previstos i que motiven la seua redacció?.
  
Informe favorable de la Conselleria de Benestar Social, de 4 de juny de 2003.
  
Consideracions tecnicojurídiques.
  
Primera. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i l'article 174 del Reglament de planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona. La documentació s'estima, en línies generals, completa, segons les característiques del municipi i de l'objecte de la modificació, a l'efecte del compliment de l'article 27 de la LRAU i 145 RPCV.
  
Tercera. El Pla General de Teulada estableix una definició i regulació dels diferents usos, entre ells l'ús sanitari assistencial, regulat en els articles 118, 119 i 120. La classificació establida en l'article 119 inclou en la categoria 7a l'ús llar o residència d'ancians i l'article 120.2 disposa: ?Els establiments de les altres categories que disposen d'allotjament per al tractament dels malalts, hauran de complir a més del que s'ha assenyalat, les disposicions relatives als centres hotelers, i estar situats en zones de tranquil·litat en què es limitaran els sorolls acústics i vibracions.- L'àmbit pertany a la zona 2: residencial unifamiliar, sòl urbà ciutat jardí i la majoria de les parcel·les estan qualificades com a clau subzona 2.1, clau que permet l'ús sanitari i assistencial en totes les categories excepte la categoria 1a que correspon a les malalties infeccioses.
  
La proposta manté la parcel·la en la subzona 2.1 i assenyala en el pla d'ordenació l'ús sanitari assistencial (AS). Encara que d'acord amb la LRAU i el RPCV l'ús global és terciari i l'ús detallat assistencial privat (AS), cal recordar que Teulada revisa en l'actualitat el Pla General i la seua adaptació a la LRAU, aquest document s'adaptarà per complet a les determinacions, definicions i nomenclatures de les lleis urbanístiques actualment vigents. La proposta no incrementa l'edificabilitat prevista en el planejament vigent i manté la superfície dotacional pública.
  
Les determinacions contingudes en la modificació es poden considerar correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU, en haver-se esmenat en la documentació aprovada per acord del ple municipal de 9 de maig de 2003 les observacions de l'acord pres per la Comissió Territorial d'Urbanisme en sessió celebrada el dia 11 de març de 2003.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
1r) Aprovar definitivament la proposta de modificació puntual del Pla General en partida Tabaira (sòl urbà) del municipi de Teulada.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigència, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra la present resolució, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.